Vuoden 2020 Kiinan–Intian rajakahakat

**Vuoden 2020 Kiinan-Intian rajakahakat** olivat Kashmirissa käytyjä Kiinan ja Intian joukkojen välisiä yhteenottoja. Raja-alueen yhteenotot ovat yleensä olleet tappeluita, koska maiden välillä vuonna 1996 solmittu sopimus kieltää tuliaseiden ja räjähteiden käytön.

## Tausta
Kiina ja Intia kiistelevät rajasta Kashmirin alueella 20 kohdassa. Tämä on johtanut usein toistuviin pieniin rajavälikohtauksiin. Alue on korkeaa vuoristoa, jossa lumivyöryt ja kylmyys tappavat yli 100 sotilasta vuodessa.

Kiina ja Intia kävivät vuonna 1962 sodan, jonka Intia hävisi. Intia menetti alueita. Sota johti Intian ja Kiinan rajakiistoihin Kashmirissa ja Arunachal Pradeshissa. Tämä johti pienempiin yhteenottoihin seuraavina vuosikymmeninä. Näistä yksi oli vuonna 1967 käyty Nathu La:n ja Cho La:n välikohtaus, jossa kuoli muutama sata sotilasta.

20. lokakuuta 1975 tapahtui Tulung Lassa välikohtaus, jossa kuoli neljä intialaista sotilasta..  

Maat alkoivat jo 80-luvun lopulla liennyttää välejään. Vuonna 1993 maat sopivat siitä, että pyrkivät ylläpitämään rauhaa Kashmirissa. Vuonna 1996 Kiina ja Intia sopivat, ettei joukoilla Kashmirin tulitaukolinjalla rajalla saa olla aseita. 

Maat käyvät yhä jonkin asteista valtakamppailua, kun Kiina tukee Intian vihollista Pakistania. Kiinaa huolettaa se, että Intia voimistuu. Kiina on viime vuosina koventanut linjaansa konflikteissa, joissa on osallisena

Intia rakensi Kashmirissa tien Kiinan rajan lähelle vuoteen 2019 mennessä. Tämä hermostutti Kiinan johtoa. Intia pystyi uuden tien avulla siirtämään nopeasti joukkojaan alueella.

## Ensimmäiset kahakat
Kiina siirsi joukkojaan Intian rajalle. Kiinalaiset tunkeutuivat vuoristossa Intian puolelle perustaen tarkkailuasemia Jännitteet maiden joukkojen välillä kiristyivät alkutalvella 2019.

3. toukokuuta 11 sotilasta sai lieviä vammoja, kun Kiinan ja Intian sotilaat ottivat yhteen. 5. toukokuuta Kiinan ja Intian joukot tappelivat nyrkein ja viskelivät kiviä kiistellyllä Pagong tson alueella. Tappelu toistui 10-11. toukokuuta.  Kahdessa viimeisessä yhteenotossa loukkaantui 100 sotilasta.

10. maaliskuuta Kiinan joukot tunkeutuivat Sikkimin Muguthangin laaksoon huutaen intialaisille, ettei alue ole heidän maataan. Tämä johti nyrkin iskujen vaihtoon.  Seitsemän kiinalaista ja neljä intialaista loukkaantui kahinassa lievästi.

Merkittävämpiä olivat Kashmirin alueen itä-Ladakhin välikohtaukset. Kiinan joukot ylittivät tulitaukolinjan useissa kohdissa. He valtasivat Intialta maata 60 neliökilometriä.

## Galwanin solan yhteenotto
15. kesäkuuta 2020 kiinalaiset ja intialaiset ottivat yhteen Galwanin solassa. Intian joukot menivät paikkaan, missä oli Kiinan armeijan tarkkailupiste. Kiinalaisten oli määrä vetäytyä paikalta. Kun kiinalaiset eivät olleet vetäytyneet, Intialaiset polttivat kiinalaisten teltan.

Syntyi tappelu, johon osallistui puolin ja toisin tulleita vahvistuksia. Kiinalaiset kivittivät Intian joukkoja ylhäältä isoin kivin. Kiinalaisilla oli naulanuijia ja piikkilangalla päällystettyjä pamppuja, kun intialaiset tappelivat enemmän paljain käsin. Intialaisia oli 55, mutta kiinalaisia 300. Kamppailu kesti kuusi tuntia. Siihen osallistui lopulta jopa 600 sotilasta. Joitain sotilaita putosi kummaltakin puolelta jyrkänteeltä jokeen ja kuoli.  Joitain vankeja otettiin puolin ja toisiin. Intialaiset väittivät Kiinan sotilaiden työntäneen intialaisia vankejaan jyrkänteeltä kuolemaan.

## Tappiot
Intian mukaan 20 intialaista sotilasta kuoli ja 76 vammautui. Kolme kuolleista intialaisista kuoli heti ja loput paleltuivat hengiltä. Yksi Intian puolelta kuolleista oli eversti Santosh Babu. Yhdysvaltain tiedustelun mukaan kiinalaisia kuoli 35. Intian tietojen mukaan 43 kiinalaista kuoli. Myös Kiinan Global Times kertoi omista tappioista, muttei tarkentanut uhrien määriä.  

## Seuraukset
Galwanin solan välikohtaus oli 50 vuoteen ensimmäinen, sadoista pienemmistä taisteluista, jossa kuoli ihmisiä. Intia siirsi lisää sotilaita rajalle. Intian joukot varustautuivat vastaisen varalta piikkinuijin ja kyynelkaasulla. Intian armeijan johto sanoi, että maan joukot saattavat käyttää tuliaseita poikkeuksellisissa tilanteissa Kashmirissa. Maat syyttivät välikohtauksesta toisiaan, mutta vakuuttivat rauhantahtoa.
Intian ja Kiinan edustajat  tapasivat säännöllisesti yrittäen ratkaista rajakiistan.

## Sopimus
Intia ja Kiina vakuuttuvat heti kahakan jälkeen rauhantahtoaan. Maat pääsivät sopuun jo 23. kesäkuuta 2020. Kiina ja Intia sopivat 21. syyskuuta 2020, etteivät lähetä joukkojaan kiistellyille raja-alueille.

## Lähteet